

VLADA REPUBLIKE HRVATSKE

Zagreb, 3. prosinca 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja  |

|  |  |
| --- | --- |
| **Predmet:** | Prijedlog odluke o donaciji medicinskih kompleta prve pomoći iz strateških robnih zaliha Hrvatskom Crvenom križu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

Na temelju članka 14. stavka 1. podstavka 2. i članka 17. stavka 3. Zakona o strateškim robnim zalihama (Narodne novine, broj 87/02 i 14/14), Vlada Republike Hrvatske je na sjednici održanoj \_\_\_\_\_\_\_\_\_ 2020. godine donijela

**ODLUKU**

**o donaciji medicinskih kompleta prve pomoći iz strateških robnih zaliha Hrvatskom Crvenom križu**

**I.**

Odobrava se Ministarstvu gospodarstva i održivog razvoja – Ravnateljstvu za robne zalihe da donira 10.120 medicinskih kompleta prve pomoći iz strateških robnih zaliha Hrvatskom Crvenom križu.

**II.**

Donacija iz točke I. ove Odluke odobrava se iz raspoloživih strateških robnih zaliha, u financijskoj protuvrijednosti od 3.989.905,00 kn.

Ravnateljstvo za robne zalihe obnovit će donirane medicinske komplete prve pomoći strateških robnih zaliha kupnjom.

**III.**

Financijska protuvrijednost robe iz točke II. ove Odluke, knjižit će se na teret Ministarstva gospodarstva i održivog razvoja – Ravnateljstva za robne zalihe.

**IV.**

Zadužuje se Ministarstvo gospodarstva i održivog razvoja – Ravnateljstvo za robne zalihe za provedbu ove Odluke.

**V.**

Ova Odluka stupa na snagu danom donošenja.

KLASA: **PREDSJEDNIK**

URBROJ:

Zagreb, \_\_\_\_\_\_\_\_\_ 2020. **mr.sc. Andrej Plenković**

**OBRAZLOŽENJE**

Ministarstvo gospodarstva i održivog razvoja – Ravnateljstvo za robne zalihe u strateškim robnim zalihama ima 10.120 medicinskih kompleta prve pomoći koji obuhvaćaju sljedeće:

1. Prvi zavoj 12cm x 5m s jednim jastučićem 12cm x 16 cm – 3 kom
2. Prvi zavoj 8 cm x 3m s jednim jastučićem 9 cm x 11 cm – 3 kom
3. Kaliko zavoj 8 cm x 5m - 3 kom
4. Kaliko zavoj 4 cm x 5 m - 6 kom
5. Aluplast za opekline 80 cm x 50 cm - 6 kom
6. Sterilna kompresa 10 cm x 20 cm, 12 slojeva - 6 kom
7. Flaster 10 cm x 8 cm - 10 kom
8. Samoljepljiva vrpca 2 cm x 5 m - 3 kom
9. Trokutni rubac 100 cm x 100 cm x 140 cm - 6 kom
10. Igle sigurnosnice - 12 kom
11. Sterilan kompresa od gaze 5 cm x 5 cm, 16 slojeva – 10 kom
12. Škare za zaobljenim vrhom - 1 kom
13. Rukavice za jednokratnu upotrebu (PVC) - 6 pari
14. Polivinilski rukavac – vrećica (najm. mjera 30 cm x 60 cm) - 3 kom
15. Poliesterska folija metalna (najm. mjera 150 cm x 200 cm ) - 3 kom
16. Zaštitna folija za davanje umjetnog disanja - 6 kom
17. Antiseptik 200ml – 1 kom
18. Specifikacija sadržaja spremnika - 1 kom
19. Podsjetnik o pružanju prve pomoći -1 kom
20. Torbica prve pomoći -1 kom

Ministarstvo gospodarstva i održivog razvoja – Ravnateljstvo za robne zalihe navedene komplete prve pomoći drži kod skladištara koji ih je dužan skladištiti i obnavljati. Navedeni kompleti kupljeni su 2015. godine, do sada su dva puta sterilizirani, te trenutno njihova kvaliteta nije upitna. Međutim, kod ponovnog postupka sterilizacije moglo bi doći do umanjenja kvalitete proizvoda te ih je potrebno što prije upotrijebiti. S obzirom da su kompleti prve pomoći jedinstveni na tržištu, te su proizvedeni po specifikaciji i za potrebe Ravnateljstva za robne zalihe, kao takvi se ne mogu prodavati na tržištu, ali se mogu donirati u humanitarne svrhe.

Sredstva potrebna za obnavljanje doniranih kompleta prve pomoći, osigurana su na pozicijama Ravnateljstva za robne zalihe, na aktivnosti K561016 Nabava robnih zaliha Republike Hrvataske za 2020. godinu.

Hrvatski Crveni križ će komplete prve pomoći iskoristiti za edukaciju građana za pružanje prve pomoći koje provode društvima Hrvatskog Crvenog križa diljem Hrvatske, za održavanje gradskih, županijskih i nacionalnog natjecanja u pružanju prve pomoći te u provedbi aktivnosti u sklopu međunarodne suradnje Hrvatskog Crvenog križa i nacionalnih društava koji su članovi Međunarodne federacije društava Crvenog križa i Crvenog polumjeseca.